查询到15首诗词
全部宋(15)
[宋]
楚王不识圣人风,纵有英贤声少通。
可惜灵均好才术,一身空死乱离中。
[宋]
楚人悲屈原,千载意未歇。
精魂飘何处,父老空哽咽。
[宋]
屈原遗宅秭归山,南宾古者巴子国。
山中遗塔知几年,过者迟疑不能识。
[宋]
抱清谁可群,委质在湘濆。
今日不同楚,无人更似君。
[宋]
楚国茫茫尽醉人,独醒惟有一灵均。
餔糟更遣从流俗,渔父由来亦不仁。
[宋]
忠深独逢尤,怨极翻作歌。
岂云嗜好异,夺此芳洁何。
[宋]
楚江南望见脩门,灵鼓声沈蕙捲樽。
五日长蛟虚望祭,九关彫虎枉招魂。
[宋]
仲尼死后百年期,定把离骚继四诗。
占断江南烟雨绿,历山穷子与湘累。
[宋]
古庙荒山暗水云,岁时歌舞感乡民。
几伤谗口方离国,欲悟君心岂爱身。
[宋]
蜜勺琼浆荐羽卮,脩门工祝俨相依。
蛾眉杂遝无穷乐,泽上迷魂底不归。
司命湘君各有情,九歌愁苦荐新声。
如何不救沈江祸,枉解堂中许目成。
[宋]
托兴妃嫔疑亵嫚,幻言神怪似荒唐。
若无一点精忠节,未必文争日月光。
[宋]
秋来张翰偶思鱸,满筯鲜红食有馀。
何事灵均不知退,却将闲肉付江鱼。
葵榴入眼明,得酒慰衰齿。
胡为浪自悲,怀古泪纷季。
芈姓且为虏,累臣安所逃。
不能抱祭器,聊复著离骚。